UZNESENIE VLÁDY SLOVENSKEJ REPUBLIKY
č. 715
zo 14. júla 2004

k správe o návrhu riešenia niektorých problémov decentralizácie verejnej správy

Číslo materiálu: | 15586/2004
Predkladateľ: | splnomocnenec vlády SR pre decentralizáciu verejnej správy
Vláda         
A.	schvaľuje
A.1.	správu o návrhu riešenia niektorých problémov decentralizácie verejnej správy ako záväzné východisko pre ich riešenie; 
B.	ukladá
podpredsedovi vlády a ministrovi financií
B.1.	predložiť na rokovanie vlády návrh postupu doriešenia vlastníckych práv a súvisiacich záväzkov k nehnuteľnostiam, ktoré boli delimitované obciam a vyšším územným celkom pri realizácii zákona č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky (požiadavka 2 správy)
	do 2 mesiacov od predloženia registra zo strany Združenia miest a obcí Slovenska (bod C.1 tohto uznesenia) a predsedov samosprávnych krajov 
B.2.	predložiť návrh úhrady oprávnených nákladov za roky 2002 – 2004 vyplývajúcich z bodu B.6 tohto uznesenia
	do jedného mesiaca po schválení vecnej a finančnej kvantifikácie (úloha B.6) vládou  

ministrovi vnútra
ministrovi výstavby a regionálneho rozvoja
ministrovi školstva
ministrovi životného prostredia
ministrovi práce, sociálnych vecí a rodiny
ministrovi dopravy, pôšt a telekomunikácií
B.3.	zabezpečiť vzdelávanie pracovníkov územnej samosprávy, ktorí vykonávajú prenesený výkon štátnej správy v ich rezortnej pôsobnosti (požiadavka 8 správy)
	priebežne
B.4.	vypracovať a predložiť na rokovanie vlády nariadenie, ktorým sa určí normatív na financovanie preneseného výkonu pôsobnosti štátnej správy prenesený na obce a zoznam obcí, ktoré budú takýto výkon zabezpečovať (požiadavka 12 správy)
	do 15. novembra 2004 
B.5.	pripraviť sumarizáciu delimitačných protokolov; vytvoriť zoznam nepodpísaných protokolov, resp. podpísaných s výhradou za každý rezort; uskutočniť rozporové konanie so Združením miest a obcí Slovenska a predložiť správu o ukončení konania na rokovanie vlády (požiadavka 19 správy)
	do 30. septembra 2004
B.6.	vypracovať a predložiť na rokovanie vlády vecnú a finančnú kvantifikáciu prierezových pracovníkov vo väzbe na presun funkčných miest zo strany štátnej správy na obce za roky 2002 - 2004 (požiadavka 16 správy)
	do 30. septembra 2004
ministrovi vnútra
B.7.	v spolupráci s podpredsedom vlády a ministrom hospodárstva, ministrom výstavby a regionálneho rozvoja predložiť na rokovanie vlády návrh zákona, ktorým sa mení a dopĺňa zákon č. 416/2001 Z. z. o prechode niektorých pôsobností z orgánov štátnej správy na obce a vyššie územné celky v znení neskorších predpisov – vypustenie ustanovení § 2 písm. k) a l) a § 3 písm. o) a p)
	do 30. augusta 2004
ministrovi školstva	
B.8.	predložiť na rokovanie vlády návrh zákona, ktorým sa mení a dopĺňa zákon č. 288/1997 Z. z. o telesnej kultúre a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov  –  vypustenie   ustanovení  ukladajúcich   úlohy   obciam  a   vyšším 

územným celkom v rámci preneseného výkonu štátnej správy (§ 3, § 6, § 7, § 8)
	po schválení legislatívneho zámeru zákona o športe vládou 
B.9.	v spolupráci s predsedom Združenia miest a obcí Slovenska vypracovať stratégiu rozvoja regionálneho školstva a predložiť návrh riešenia modernizačného dlhu na rokovanie vlády
	do 31. decembra 2004 
B.10.	vysporiadať vykvantifikované a Ministerstvom školstva SR odsúhlasené prevádzkové dlhy za roky 2002 – 2003 voči obciam 
	do 31. decembra 2004
C.	žiada
predsedu Združenia miest a obcí Slovenska
C.1.	o predloženie registra majetkovoprávne nevysporiadaných nehnuteľností, ktoré nadobudli v súvislosti s realizáciou zákona č. 416/2001 Z. z.,
C.2.	o predloženie sumarizácie finančných dopadov vyplývajúcich z požiadavky 6 správy,
C.3.	o vypracovanie a predloženie analýzy a stratégie rozvoja základných škôl do roku 2015 vrátane odhadu kapitálových nákladov ako podklad pre rozhodovanie o možnosti riešenia modernizačného dlhu, v spolupráci s Ministerstvom školstva SR,
predsedov samosprávnych krajov
C.4.	o predloženie registra majetkovoprávne nevysporiadaných nehnuteľností, ktoré nadobudli v súvislosti s realizáciou zákona č. 416/2001 Z. z..
Vykonajú:	podpredseda vlády a minister financií
podpredseda vlády a minister hospodárstva
minister vnútra
minister školstva
minister výstavby a regionálneho rozvoja
minister práce, sociálnych vecí a rodiny
minister životného prostredia
minister dopravy, pôšt a telekomunikácií
Na vedomie:	predseda Združenia miest a obcí Slovenska
predsedovia samosprávnych krajov